מטורף, מטורף, מטורף העולם

מטורף, מטורף, מטורף העולם (באנגלית: It's a Mad, Mad, Mad, Mad World) הוא סרט קולנוע אמריקאי מסוגת קומדיה מטורפת משנת 1963 בהפקתו ובבימויו של סטנלי קריימר. קריימר שעסק עד אז בסרטי דרמה כמו משפט הקופים, משפטי נירנברג, על החוף ועוד, בחר לנסות הפעם קומדיה מטורפת העוסקת ביצר המשותף של כל בני האדם – רדיפה אחרי "כסף קל". קבוצה של אנשים שלא הכירו מקודם, מקבלים ידיעה על מטמון של כסף שדוד ומכאן מתחיל מרוץ של כל אחד מהם להגעה ראשון למטמון. מפקד המשטרה עוקב אחריהם אבל גם הוא לא משתלט על יצרו וחומד את המטמון. קריימר שילב בסרט בהופעת קמע קומיקאים רבים שהיו ידועים באתה תקופה כמו באסטר קיטון וג'רי לואיס. הסרט זכה בפרס אוסקר על האפקטים, הצילום והקול והיה שובר קופות. היה מועמד לפרס גלובוס הזהב לסרט הטוב ביותר - קומדיה או מוזיקלי. בדרך הרים מפותלת בדרום קליפורניה נוהג האסיר לשעבר סמיילר גרוגן (ג'ימי דורנטה) במהירות, עוקף מכוניות בצורה מסוכנת ובסוף מתרסק עם מכוניתו. לנוסעים העוצרים במקום ובאים לעזרתו הוא אומר ברגעי גסיסתו כי הוא מוריש להם את הכסף ששדד ממפעל טונה לפני 15 שנה המוטמן בפארק סנטה רוזיטה מתחת ל-W הגדול. לשוטרים המגיעים למקום זמן קצר ומתחקרים אותם הם אינם מוסרים דבר על האוצר. בקבוצת הנוסעים יש ארבעה כלי רכב: לני פייק (ג'ונתן וינטרס) במשאית המובילה רהיטים, דינגי בל (מיקי רוני) וחברו בנג'י (באדי האקט), רופא השיניים מל קראמפ (סיד סיזר) הנמצא עם אשתו בירח דבש ויצרן האצות ראסל פינץ' (מילטון ברל) הנוסע עם אשתו אמליין (דורותי פרוביין) וחמותו הצעקנית גברת מרכוס (אתל מרמן). לאחר ויכוח איך לחלק את השלל המסתיים באי-הסכמה הם מחליטים להגיע למקום כל אחד בכוחות עצמו וכאן מתחיל המרוץ המטורף. הם משתמשים באמצעי הסעה שונים: אופניים, אווירון משנת 1916, מטיסים לבד אווירון עם טייס שתוי ונוחתים נחיתת אונס תוך התכתשויות בלתי פוסקות. למרוץ מצטרפים גם תייר בריטי (טרי תומאס), אזרח אמריקאי (פיל סילברס) בנה של גברת מרכוס, סילבסטר (דיק שון) ושני נהגי מונית (אחד מהם מגולם על ידי פיטר פאלק). המשטרה ובראשה קפטן קולפפר (ספנסר טרייסי) עוקבת אחריהם. קולפפר מקווה לקבל פרס הוקרה על פיענוח הפרשה אולם אשתו ובתו צועקות עליו כל הזמן בטלפון, ומתברר לו שבקשתו להגדלת הפנסיה שלו נענתה בשלילה. הוא מחליט לקחת את השלל לעצמו ולברוח למקסיקו. כולם מגיעים לפארק סנטה רוזיטה ומתחילים לחפש את המטמון. רק לאחר חיפושים ממושכים מתברר להם שה-W הגדול הוא קבוצת עצי דקל הנטועים באלכסון ויוצרים את האות W. הם מתחילים לחפור ומוצאים את ארגז המתכת ובו 350,000 דולר. אז מזדהה קפטן קולפפר ומודיע להם שהם נאשמים בהחזקת רכוש גנוב. הוא מחרים את הארגז ואומר לכולם שאם יגיעו לתחנת המשטרה ויסגירו את עצמם – הוא ידאג להקלה בעונשם. הם בתחילה מאמינים לו אבל כשהם רואים שהוא פונה דרומה לכיוון מקסיקו מסתבר להם שהוא רימה אותם. מיד מתפתח מרדף מטורף נוסף בינם לבין קולפפר. קולפפר נכנס לכביש ללא מוצא, יוצא מרכבו ועולה במדרגות בית עד לגג, כשכולם חוץ מהנשים רודפים אחריו. תושבים רבים מתבוננים בהם. לבסוף הוא יורד במדרגות חרום למרפסת ושם הם מתנפלים עליו, הארגז נפתח וכל השטרות נופלים כגשם על הקהל. המרפסת מתחילה להתמוטט. הכבאים מעלים סולם גבוה להצילם אך כולם נתלים עליו והסולם מתחיל להתנועע כמטוטלת והאנשים נזרקים ממנו למקומות שונים ונוחתים בריסוק עצמות. לבסוף כולם שוכבים עטופים בתחבושות גבס בבית החולים של בית הסוהר ומבכים את מר גורלם. קולפפר אומר שאיבד את כל אשר היה לו, ודבר לא יצחיק אותו עוד. גברת מרכוס נכנסת לחדר ומתחילה לצעוק על כולם, על כך שהפסידו את כל הכסף. בהליכתה היא מחליקה על קליפת בננה ומוצאת מהחדר לקול צחוקם של המגובסים, לרבות קולפפר. מיליונר מי שגומר ראשון מדיה וקבצים בנושא מטורף, מטורף, מטורף העולם בוויקישיתוף "מטורף, מטורף, מטורף העולם", במסד הנתונים הקולנועיים IMDb (באנגלית) "מטורף, מטורף, מטורף העולם", באתר נטפליקס "מטורף, מטורף, מטורף העולם", באתר AllMovie (באנגלית) "מטורף, מטורף, מטורף העולם", באתר Rotten Tomatoes (באנגלית) "מטורף, מטורף, מטורף העולם", באתר Box Office Mojo (באנגלית) "מטורף, מטורף, מטורף העולם", באתר Metacritic (באנגלית) "מטורף, מטורף, מטורף העולם", במסד הנתונים הקולנועיים KinoPoisk (ברוסית) מטורף, מטורף, מטורף העולם, באתר אנציקלופדיה בריטניקה (באנגלית) Jerry Lewis, IMDb Jimmy Durante, IMDb Peter Falk and Eddie 'Rochester' Anderson, IMDb Mickey Rooney, Buddy Hackett, Edie Adams and Sid Caesar Jonathan Winters, IMDb Milton Berle, Mickey Rooney, Buddy Hackett, Jonathan Winters, Edie Adams, Sid Caesar, Ethel Merman, Dorothy Provine, Dick Shawn, Phil Silvers and Terry Thomas, IMDb Spencer Tracy, IMDb Spencer Tracy, Peter Falk, Milton Berle, Mickey Rooney, Buddy Hackett, Jonathan Winters, Eddie 'Rochester' Anderson, Sid Caesar, Dick Shawn, Phil Silvers and Terry Thomas, IMDb Milton Berle and Buddy Hackett, IMDb Spencer Tracy, IMDb